Sultana kukolkolombo

La Sultana kukolkolombo (Macropygia doreya) estas mezgranda birdo de la familio de Kolombedoj kiu inkludas kolombojn kaj turtojn ene de la genro de Kukolkolomboj nome Macropygia. Ĝi troviĝas en norda Molukoj, Sulaveso ĝis Nov-Gvineo kaj okcidentaj Papuaj insuloj. Ĝi estis unu el la tri novaj specioj difinitaj je la disiĝo de la Ambona kukolkolombo en 2016.

Priskribo
Ili estas tipe ĉirkaŭ 35-37 cm longaj. La maskloj tendencas havi iom pli roz/verdan koloraron en siaj nuko kaj kolo. Multaj subspecioj havas blankecajn malsuprajn partojn, fajnan malhelan striecon malsupre kaj/aŭ blankecan kronon.

La alvoko de tiu kolombo estas tre laŭta "ŭup-a ŭup" kun iom da diferencoj depende de la subspecio.

La Sultana kukolkolombo vivas en pluvarbaroj, arbustaroj kaj rearbarigitaj areoj.

Tiuj kolomboj povas ofte esti vidataj laŭ paroj aŭ grupoj. Ilia dieto konsistas el beroj el indiĝenaj plantoj kaj enmetitaj herboj. Ili povas esti nomadaj, depende de la manĝosdisponeblo. Ili tendencas flugi mallongdistance kaj malalte supergrunde per forta flugmaniero.

La reproduktado okazas en printempo kaj somero. La nesto estas ebena platformo de bastonetoj kaj burĝonoj, ĉu sur arboforko aŭ surpinte de malalta arbo. Oni demetas unu kremblankecan ovon.

Subspecioj
 M. d. doreya Bonaparte, 1854 -  okcidenta Nov-Gvineo kaj okcidentaj Papuaj insuloj
 M. d. balim Rand, 1941 -  Valo Baliem, nordcentra Nov-Gvineo
 M. d. albiceps Bonaparte, 1856 -  nordaj Molukoj 
 M. d. atrata Ripley, 1941 - Togiaj insuloj
 M. d. sanghirensis Salvadori, 1878 - Sangihe-insuloj kaj Talaud-insuloj
 M. d. albicapilla Bonaparte, 1854 - Sulaveso
 M. d. sedecima Neumann, 1939 - Sula-insuloj

Bibliografio

Referencoj

Kategorio:Kolombedoj
Kategorio:Birdoj de Azio
Kategorio:Birdoj de Oceanio